Vier dood in gru-ongeluk | Maroela Media
Chris Botha, woordvoerder van Netcare 911, het gesê die botsing het tussen Umtentweni en Hibberdene plaasgevind. Volgens Botha het wrakstukke tot sowat 60m ver van die ongelukstoneel gelê.
Botha het gesê talle mense was in die wrakke vasgekeer. Vier mense is op die toneel dood verklaar. Volgens Botha is twee mense kritiek beseer terwyl nog vyf mense ernstige beserings opgedoen het. Die beseerdes is op die toneel behandel voordat hulle nabygeleë hospitale vervoer is vir verdere behandeling.
Ons metropolisie hier in Ekurhuleni stel ook net belang in uitstaande boetes – dan word hulle op straat gesien. Al wanneer hulle regtig werk is tydens die begin en einde van skoolvakansies. Dis seker wanneer hulle die meeste geld maak dmv boetes. Wat hulle voor en na skoolvakansies doen, sal net hulle weet!!!
Skynbaar nie plek vir almal op een pad EN in DIESELFDE rigting want dis ‘n nasionale roete, deurpad, snelweg. Lg. benaming is dalk die probleem wat haastigheid betref. Skokkend om die voertuigwrakke te sien en kan net dink ook aan die insittendes. Dit alles in ‘n kwessie van sekondes.
Dissipline = geduld = padoorlewing.
Net gister hou ek stil by ‘n stopteken maar nee, die voertuig agter my JAAG OM MY en foeter voort !!